

ที่ มท ๐๘๑๖.๕/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤษภาคม ๒๕68

เรื่อง การแต่งตั้งคณะกรรมการขับเคลื่อนโครงการวัด ประชา รัฐ สร้างสุข ระดับวัดและชุมชน และระดับสถานศึกษา

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0816.5/ว 1333 ลงวันที่ 29 มีนาคม 2566

สิ่งที่ส่งมาด้วย 1. สำเนาหนังสือสำนักงานพระพุทธศาสนาแห่งชาติ ด่วนมาก ที่ พศ 0003/3873
 ลงวันที่ 28 เมษายน 2568 จำนวน 1 ฉบับ

 2. (ร่าง) คำสั่งแต่งตั้งคณะกรรมการระดับวัดและชุมชน และระดับสถานศึกษา จำนวน 2 ฉบับ

 3. ระเบียบมหาเถรสมาคมว่าด้วยการดำเนินงานโครงการวัด ประชา รัฐ สร้างสุข
 พ.ศ. 2566 จำนวน 1 ฉบับ

 4. แผนยุทธศาสตร์และแนวปฏิบัติโครงการวัด ประชา รัฐ สร้างสุข
 พ.ศ. 2566 - 2570 จำนวน 1 ชุด

 5. QR Code การจัดส่งสำเนาคำสั่งแต่งตั้งคณะกรรมการฯ จำนวน 1 ชุด

ตามหนังสือที่อ้างถึง กรมส่งเสริมการปกครองท้องถิ่นขอความร่วมมือจังหวัดแจ้งสำนักงานส่งเสริมการปกครองท้องถิ่นจังหวัดและองค์กรปกครองส่วนท้องถิ่นดำเนินการตามแนวทางการขับเคลื่อนโครงการวัด ประชา รัฐ สร้างสุข เพื่อการพัฒนาที่ยั่งยืน โดยองค์กรปกครองส่วนท้องถิ่นที่มีศาสนสถานตั้งอยู่ในพื้นที่ ดำเนินการลงนามบันทึกข้อตกลงความร่วมมือร่วมกับศาสนสถาน สถานศึกษา และภาคีความร่วมมือในระดับพื้นที่ในรูปแบบ “1 อปท. 2 ศาสนสถาน 2 สถานศึกษา และภาคีความร่วมมือในระดับพื้นที่ของแต่ละตำบล”
เพื่อเป็นกลไกความร่วมมือในการขับเคลื่อนการดำเนินงานโครงการวัด ประชา รัฐ สร้างสุข ของคณะกรรมการปฏิรูปกิจการพระพุทธศาสนา ฝ่ายสาธารณูปการ ของมหาเถรสมาคม นั้น

กรมส่งเสริมการปกครองท้องถิ่นขอเรียนว่า มหาเถรสมาคมได้วางระเบียบในการดำเนินงานโครงการวัด ประชา รัฐ สร้างสุข ในการขับเคลื่อนกิจการคณะสงฆ์ให้สอดคล้องกับยุทธศาสตร์ชาติและแผนพัฒนากิจการคณะสงฆ์ ประกอบกับสำนักงานพระพุทธศาสนาแห่งชาติได้แจ้งว่า ประธานคณะกรรมการปฏิรูปกิจการพระพุทธศาสนา ฝ่ายสาธารณูปการ ของมหาเถรสมาคม และโครงการวัด ประชา รัฐ สร้างสุข ได้พิจารณาคัดเลือกคณะกรรมการอำนวยการ คณะกรรมการบริหารกลาง และคณะกรรมการระดับหน ตามระเบียบมหาเถรสมาคมว่าด้วยการดำเนินงานโครงการวัด ประชา รัฐ สร้างสุข พ.ศ. 2566 โดยมหาเถรสมาคมได้มีมติเห็นชอบ
การแต่งตั้งคณะกรรมการดังกล่าวในคราวประชุมมหาเถรสมาคม ครั้งที่ 30/2566 มติที่ 923/2566 แล้ว
และประธานกรรมการอำนวยการขับเคลื่อนโครงการวัด ประชา รัฐ สร้างสุข ได้มีคำสั่งแต่งตั้งคณะกรรมการขับเคลื่อนโครงการวัด ประชา รัฐ สร้างสุข ระดับจังหวัดด้วยแล้ว รายละเอียดปรากฏตามสิ่งที่ส่งมาด้วย 1
ในการนี้ กรมส่งเสริมการปกครองท้องถิ่นพิจารณาแล้ว เพื่อให้การขับเคลื่อนโครงการวัด ประชา รัฐ สร้างสุข ระดับวัดและชุมชน และระดับสถานศึกษา ตามบันทึกข้อตกลงความร่วมมือขององค์กรปกครองส่วนท้องถิ่นสอดคล้องตามระเบียบมหาเถรสมาคมว่าด้วยการดำเนินงานโครงการวัด ประชา รัฐ สร้างสุข พ.ศ. 2566
และแผนยุทธศาสตร์และแนวปฏิบัติโครงการวัด ประชา รัฐ สร้างสุข พ.ศ. 2566 - 2570 จึงขอความร่วมมือจังหวัดดำเนินการ ดังนี้

/1. มอบหมาย ...

1. มอบหมายสำนักงานส่งเสริมการปกครองท้องถิ่นจังหวัด ประสานข้อมูลการแต่งตั้งคณะกรรมการ ขับเคลื่อนโครงการวัด ประชา รัฐ สร้างสุข ระดับอำเภอ กับสำนักงานพระพุทธศาสนาจังหวัดในฐานะฝ่ายเลขานุการของคณะกรรมการขับเคลื่อนโครงการวัด ประชา รัฐ สร้างสุข ระดับจังหวัด เพื่อแจ้งเป็นข้อมูลให้กับองค์กรปกครองส่วนท้องถิ่นในการดำเนินการแต่งตั้งคณะกรรมการขับเคลื่อนโครงการวัด ประชา รัฐ สร้างสุข ระดับวัดและชุมชน และระดับสถานศึกษา

2. แจ้งองค์กรปกครองส่วนท้องถิ่นทุกแห่งที่มีศาสนสถานตั้งอยู่ในพื้นที่ ประสานความร่วมมือร่วมกับศาสนสถาน สถานศึกษา และภาคีความร่วมมือในระดับพื้นที่ตามบันทึกข้อตกลงความร่วมมือขององค์กรปกครองส่วนท้องถิ่น เพื่อร่วมกันดำเนินการแต่งตั้งคณะกรรมการขับเคลื่อนโครงการวัด ประชา รัฐ สร้างสุข ระดับวัดและชุมชน และระดับสถานศึกษา รายละเอียดปรากฏตามสิ่งที่ส่งมาด้วย 2 และขอความร่วมมือองค์กรปกครองส่วนท้องถิ่นและสถานศึกษาในสังกัดดำเนินงานโครงการวัด ประชา รัฐ สร้างสุข ให้สอดคล้องตามระเบียบมหาเถรสมาคมว่าด้วยการดำเนินงานโครงการวัด ประชา รัฐ สร้างสุข พ.ศ. 2566 และแผนยุทธศาสตร์และแนวปฏิบัติโครงการวัด ประชา รัฐ สร้างสุข พ.ศ. 2566 - 2570 รายละเอียดปรากฏตามสิ่งที่ส่งมาด้วย 3 - 4

3. มอบหมายสำนักงานส่งเสริมการปกครองท้องถิ่นจังหวัด รวบรวมสำเนาคำสั่งตามข้อ 1 และมอบหมายสำนักงานส่งเสริมการปกครองท้องถิ่นอำเภอ รวบรวมสำเนาคำสั่งตามข้อ 2 ในรูปแบบไฟล์ PDF พร้อมทั้งจัดส่งให้กรมส่งเสริมการปกครองท้องถิ่นผ่านทาง Google Drive ภายในวันทำการสุดท้ายของเดือนมิถุนายน กรกฎาคม และสิงหาคม 2568 รายละเอียดปรากฏตามสิ่งที่ส่งมาด้วย 5

อนึ่ง จังหวัดสามารถใช้กลไกของคณะกรรมการขับเคลื่อนโครงการวัด ประชา รัฐ สร้างสุข ระดับจังหวัด ฝ่ายบรรพชิต และฝ่ายคฤหัสถ์ เพื่อขับเคลื่อนการดำเนินงานโครงการวัด ประชา รัฐ สร้างสุข ระดับอำเภอ ระดับวัดและชุมชน และระดับสถานศึกษาในพื้นที่ สำหรับสิ่งที่ส่งมาด้วยสามารถดาวน์โหลดได้ที่ QR Code ท้ายหนังสือฉบับนี้

จึงเรียนมาเพื่อโปรดพิจารณา

 ขอแสดงความนับถือ

 (นายนฤชา โฆษาศิวิไลซ์)

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

โทร. 0 2241 9000 ต่อ 5337

ไปรษณีย์อิเล็กทรอนิกส์ saraban@dla.go.th

ร.อสถ. .....................................

ผอ.กศ. ....................................

ผอ.กง.ศน. ...............................

นวช.กศ.ชพ. ............................

หน.ฝ.ศว. .................................

จนท. .......................................

ร่าง/พิมพ์ ................................

ผู้ประสานงาน ว่าที่ร้อยตรี ไอยศูรย์ บุญมงคลโชค โทร. 08 9925 2876

